จีนนำเข้าเนื้อสุกร 4 แสนตัน คนไทยโชคดีเปิบราคาถูกสุด
นายสัตวแพทย์ วิวัฒน์ พงษ์วิวัฒนชัย อุปนายกสมาคมผู้เลี้ยงสุกรแห่งชาติ เปิดเผยว่า หลังจากการระบาดของโรค ASF ในสุกรเมื่อปีที่ผ่านมา ส่งผลต่อปริมาณสุกรในตลาดโลกลดลง ทำให้ราคาสุกรมีชีวิตและเนื้อสุกรสูงเป็นประวัติการณ์ โดยเฉพาะในจีนที่เป็นทั้งผู้ผลิตและผู้บริโภครายใหญ่ของโลก ที่ปกติมีผลผลิตสุกร 500 ล้านตัวต่อปี แต่โรคที่ระบาดอย่างรุนแรงทำให้ปริมาณสุกรหายไป 300 ล้านตัว ส่งผลให้ราคาสุกรมีชีวิตหน้าฟาร์มในขณะนี้อยู่ที่ 120-136 บาทต่อกิโลกรัม (กก.) และจีนแก้ปัญหาการขาดเนื้อสุกรด้วยการนำเข้า โดยเดือน เม.ย.ที่ผ่านมามีการนำเข้า 400000 ตัน สูงสุดเป็นประวัติการณ์ล่าสุด ประเทศเวียดนามในขณะนี้พบว่า ปริมาณสุกรทั้งประเทศลดลงไป 25% ทำให้มีเนื้อสุกรไม่เพียงพอกับการบริโภค ส่งผลให้ราคาหน้าฟาร์มอยู่ที่ 115-120 บาทต่อ (กก.) เป็นราคาสูงสุดในรอบ 20 ปี ส่วนกัมพูชาราคาสุกรหน้าฟาร์มอยู่ที่ 96 บาทต่อ กก.โควิด-19 ที่คลี่คลายลง หลายๆประเทศผ่อนคลายมาตรการต่างๆ โดยเฉพาะจีน ที่ขาดแคลนเนื้อสุกร ทำให้มีแนวโน้มนำเข้าเพิ่มขึ้นต่อเนื่อง ขณะที่เวียดนามที่มีพรมแดนติดกับจีน ก็มีโอกาสส่งออกสุกรไปจีน ส่วนไทย เป็นประเทศเดียวในอาเซียนที่ปลอดจากโรค ASF ทำให้มีสุกรเพียงพอกับการบริโภคในประเทศ ไม่ขาดแคลน และปัจจุบันราคาหน้าฟาร์มอยู่ที่ 66-71 บาทต่อ กก. เป็นราคาที่ถูกที่สุดในอาเซียน.
ในจีนที่เป็นทั้งผู้ผลิตและผู้บริโภครายใหญ่ของโลก ที่ปกติมีผลผลิตสุกร 500 ล้านตัวต่อปี แต่โรคที่ระบาดอย่างรุนแรงทำให้ปริมาณสุกรหายไป 300 ล้านตัว
จีนนำเข้าเนื้อหมู,โรค ASF ในสุกร,นำเข้าสุกร,ราคาหมู,ราคาหมูวันนี้,ไทยส่งออกหมูไปจีน,ข่าววันนี้